open-index/open-wikipedia-markdown huggingface dataset:
First Rays of the New Rising Sun

***First Rays of the New Rising Sun*** είναι ο τίτλος του στούντιο άλμπουμ του Τζίμι Χέντριξ το οποίο περιέχει ηχογραφήσεις που είχαν κυκλοφορήσει στο παρελθόν κατά την δεκαετία του '70 και κυκλοφόρησε στις 22 Απριλίου 1997 από την "L.L.C. / MCA".

Ο ίδιος ο Χέντριξ είχε ως σκοπό να κυκλοφορήσει ένα άλμπουμ με αυτό τον τίτλο, κάτι που δεν κατάφερε να πραγματοποιήσει αφού πέθανε στις 18 Σεπτεμβρίου 1970. Η κυκλοφορία αυτή αποσκοπούσε στο να είναι όσο το δυνατόν πιο κοντά στις προθέσεις του Χέντριξ γι' αυτό το άλμπουμ, με τους παραγωγούς να χρησιμοποιούν προσωπικές σημειώσεις και ηχογραφήσεις που πραγματοποίησε ο κιθαρίστας τους τελευταίους μήνες της ζωής του. Το μεγαλύτερο μέρος των ηχογραφήσεων πραγματοποιήθηκε στα "Electric Lady Studios", ενώ κάποιες εξ αυτών έλαβαν χώρα στα "Record Plant Studios" της Νέας Υόρκης.

Ο δίσκος σκαρφάλωσε στο Top-50 στην Μεγάλη Βρετανία και τις Ηνωμένες Πολιτείες.

## Τραγούδια του δίσκου

## Θέσεις τσαρτ
***First Rays of the New Rising Sun*** *(άλμπουμ)*

***Επίσημη κυκλοφορία: [[22 Απριλίου]] [[1997]]***

## Τα μέλη του συγκροτήματος
Οι μουσικοί οι οποίοι ηχογράφησαν το "*First Rays of the New Rising Sun*" είναι οι εξής:

* **[[Τζίμι Χέντριξ]]** - κιθάρα, φωνητικά, μπάσο, πιάνο
* **[[Μπίλι Κοξ]]** - μπάσο, φωνητικά
* **[[Μιτς Μίτσελ]]** - τύμπανα
* **Τζούμα Σουλτάν** - κρουστά
* **[[Μπάντι Μάιλς]]** - τύμπανα στα "*Room Full of Mirrors*" και "*Ezy Ryder*"
* **Άλμπερτ Άλεν** - φωνητικά
* **Άρθουρ Άλεν** - φωνητικά
* **Εμερέτα Μαρκς** - φωνητικά
* **The Ronettes** - φωνητικά
* **[[Στιβ Γουίνγουντ]]** - φωνητικά
* **[[Κρις Γουντ (μουσικός)|Κρις Γουντ]]** - φωνητικά
* **Μπίλι Άρμστρονγκ** - κρουστά
* **Μπάζι Λίνχαρτ** - βιμπράφωνο στο "*Drifting*"
* **Στίβεν Στιλς** - πιάνο στο "*My Friend*"
* **Πολ Καρούζο** - φυσαρμόνικα στο "*My Friend*"
* **Τζίμι Μέιζ** - τύμπανα στο "*My Friend*"
* **Κεν Πάιν** - κιθάρα στο "*My Friend*"

## Παραπομπές


## Πηγές
* First Rays of the New Rising Sun - Jimi Hendrix | Songs, Reviews, Credits, Awards | AllMusic
* First Rays of the New Rising Sun - Jimi Hendrix | The Rock Corner
* Jimi Hendrix First Rays of the New Rising Sun (1997) « Classic Rock Review

Κατηγορία:Δισκογραφία του Jimi Hendrix
Κατηγορία:Άλμπουμ του 1997
Διεθνής Ένωση Γεωδαισίας

Η **Διεθνής Ένωση Γεωδαισίας** (ΔΕΓ), International Association of Geodesy (IAG), είναι ένας διεθνής επιστημονικός οργανισμός στον τομέα της Γεωδαισίας με βασικό στόχο τη συνεργασία και έρευνα σε παγκόσμια κλίμακα συμβάλλοντας σε αυτό μέσω των διαφόρων ερευνητικών φορέων της. Αποτελεί ενεργό μέλος της Διεθνούς Ένωσης Γεωδαιτικής και Γεωφυσικής (IUGG), καθώς και μέλος του Διεθνούς Συμβουλίου για την Επιστήμη (ICSU).

## Ιστορία
Ο  Οργανισμός αυτός είναι ένας από τους παλαιότερους διεθνείς οργανισμούς του είδους του. Φέρεται να ιδρύθηκε το 1862, μετά από πρόταση του στρατηγού φον Μπάεγιερ (J.J. Baeyer), που είχε υποβάλλει το προηγούμενο έτος, λαμβάνοντας το όνομα "Mitteleuropäische Gradmessung" σε μια προσπάθεια διεθνούς συνεργασίας σε θέματα γεωδαισίας. Πέντε χρόνια αργότερα, το 1867, έχοντας προσχωρήσει αρκετές χώρες άλλαξε η ονομασία του οργανισμού σε "Europäische Gradmessung". Το 1886 μετονομάστηκε σε "Internationale Erdmessung". Η  Η γαλλική και η αγγλική μετάφραση του ονόματος αυτού είχε ως αποτέλεσμα το σημερινό της όνομα "Διεθνής Ένωση Γεωδαισίας (IAG)".
Μέχρι το 1917 η έδρα του οργανισμού ήταν στο Πότσνταμ. Μετά τον Α' Π.Π. τα γραφεία του οργανισμού εγκαταστάθηκαν στο Παρίσι υπό την ονομασία "Association Internationale de geodesie".

## Αποστολή
Η αποστολή της ΔΕΓ είναι η εξέλιξη της επιστήμης της γεωδαισίας και των εφαρμογών της, στη συλλογή και ανάλυση παρατηρήσεων, μοντελοποίηση και διατήρησης βάσης δεδομένων και γενικά με την παράλληλη τεχνολογικής ανάπτυξη σε μια διεθνή συνεργασία για τη συνεκτική αναπαράσταση του σχήματος της Γης, την περιστροφή της, και το πεδίο βαρύτητάς της καθώς και των πλανητών.

## Πηγές
* Εγκυκλοπαίδεια Πάπυρος Larousse Britannica τ.17ος, σ.16
## Εξωτερικοί σύνδεσμοι
*Επίσημη ιστοσελίδα IAG

Κατηγορία:Γεωδαισία
Κατηγορία:Διεθνείς οργανισμοί
Μαξιμιλιανός

Το όνομα **Μαξιμιλιανός** μπορεί να αναφέρεται στα εξής πρόσωπα:

## ηγεμόνες
* Μαξιμιλιανός Α΄ της Αγίας Ρωμαϊκής Αυτοκρατορίας, 15ος αιώνας.
* Μαξιμιλιανός Β΄ της Αγίας Ρωμαϊκής Αυτοκρατορίας, 16ος αιώνας.
* Μαξιμιλιανός Σφόρτσα, Δούκας του Μιλάνου, 15ος αιώνας.
* Μαξιμιλιανός Α΄ Ιωσήφ της Βαυαρίας
* Μαξιμιλιανός Β΄ Εμμανουήλ της Βαυαρίας, 17ος & 18ος αιώνας.
* Μαξιμιλιανός Γ΄ Ιωσήφ της Βαυαρίας
* Μαξιμιλιανός Α΄ εκλέκτορας της Βαυαρίας
* Μαξιμιλιανός Β΄ της Βαυαρίας
* Μαξιμιλιανός Α΄ του Μεξικού, 19ος αιώνας.
* Μαξιμιλιανός της Αυστρίας-Έστε
* Μαξιμιλιανός Φραγκίσκος, αρχιδούκας της Αυστρίας
* Μαξιμιλιανός της Βάδης (1867-1929)
* Μαξιμιλιανός Α΄ του Χοεντσόλερν-Ζιγκμαρίνγκεν

## πολιτικοί
* Μαξιμιλιανός Ροβεσπιέρος, Γάλλος πολιτικός, 18ος αιώνας.

## Άγιοι της χριστιανικής εκκλησίας
* Μαξιμιλιανός (Άγιος), ένας εκ των 7 παίδων που πέθανε στην Έφεσο επί διώξεων αυτοκράτορα Δέκιου, 3ος αιώνας. Στην ορθόδοξη εκκλησία εορτάζεται στις 4 Αυγούστου.

## Δείτε επίσης
* 1217 Μαξιμιλιανή, αστεροειδής της κύριας ζώνης.
Γεωδαιτική και Γεωφυσική Επιτροπή του Κράτους

Η **Γεωδαιτική και Γεωφυσική Επιτροπή του Κράτους** (ΓΓΕΚ) είναι μία εξειδικευμένη συμβουλευτική επιτροπή του ελληνικού κράτους σε θέματα που αφορούν επιστημονικά πεδία της Γεωδαισίας και της Γεωφυσικής.

Η ΓΓΕΚ ιδρύθηκε το 1923, αποτελώντας τον επίσημο εκπρόσωπο της Ελλάδας στη Διεθνή Ένωση Γεωδαιτικής και Γεωφυσικής

Η επιτροπή αυτή συγκροτείται από εκπροσώπους όλων των σχετικών με το αντικείμενο ελληνικών Αρχών (όπως ΓΥΣ κ.ά.) και καθηγητές ΑΕΙ (όπως Πανεπιστημίων, Πολυτεχνείου κ.λπ.).

## Πηγές
* Εγκυκλοπαίδεια Πάπυρος Larousse Britannica τ.17ος, σ.16-17

Κατηγορία:Γεωδαισία
Αστάλη Κρήτης

Η **Αστάλη** ή **Ατάλη** ήταν αρχαία πόλη και αρχαιολογικός χώρος σήμερα της Κρήτης. Η αρχαία Αστάλη ήταν επίνειο της Αξού και σήμερα τοποθετείται στη θέση «Πυροβολόπετρα» 1500 μ. ανατολικά από το Μπαλί στον Δήμο Μυλοποτάμου. Αναφέρεται με την ονομασία *Porto di Atali* (όρμος της Ατάλης) από τους Ενετούς.

## Παραπομπές


Κατηγορία:Πόλεις της αρχαίας Κρήτης
Κατηγορία:Αρχαιολογικοί τόποι στην Κρήτη
Σιδάρι Κέρκυρας

Το **Σιδάρι** είναι οικισμός της Περιφερειακής Ενότητας Κέρκυρας στα Επτάνησα. 

## Γενικά
Το Σιδάρι βρίσκεται στο δυτικό άκρο της βόρειας ακτής της Κέρκυρας, ανατολικά του ακρωτηρίου Δράστης σε υψόμετρο 10 μέτρων. Απέχει 32 χλμ. βορειοδυτικά από την πρωτεύουσα και ανήκει στον Δήμο Βόρειας Κέρκυρας. Σύμφωνα με την απογραφή του 2021, έχει 506 κατοίκους.

Η ακτογραμμή αποτελείται από εντυπωσιακά αργυλώδη υψώματα που εισχωρούν μέσα στη θάλασσα δημιουργώντας κολπίσκους. Ο πιο γνωστός αλλά και εντυπωσιακός σχηματισμός ονομάζεται *Canal d'Amour* («Κανάλι της Αγάπης»), ανάμεσα στο Σιδάρι και τους Περουλάδες. Επίσης στην περιοχή υπάρχουν πολλές υποθαλάσσιες σπηλιές. Είναι σημαντικός τουριστικός προορισμός της Κέρκυρας, με ξενοδοχεία, ενοικιαζόμενα δωμάτια και χώρους εστίασης. Διαθέτει τρεις παραλίες. Από το Σιδάρι υπάρχει ακτοπλοϊκή σύνδεση τους καλοκαιρινούς μήνες με την Ερεικούσσα, τους Οθωνούς και το Μαθράκι 

Στο Σιδάρι έχουν ανακαλυφθεί ίχνη προϊστορικού οικισμού, ο οποίος αποτελεί τη μόνη θέση των μεσολιθικών χρόνων που έχει ερευνηθεί στα Ιόνια νησιά. Τα ευρήματα στον οικισμό χρονολογούνται από 7770 ±340 χρόνια πριν, μέχρι την εποχή του Χαλκού. Έχουν βρεθεί όστρακα και άβαφες, διακοσμημένες φιάλες που χρονολογούνται από την 6η χιλιετία π.Χ.

## Πληθυσμός
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Φωτοθήκη


Αρχείο:KanaliTouErotaSidariCorfuJuly112022 01.jpg
Αρχείο:KanaliTouErotaSidariCorfuJuly112022 04.jpg
Αρχείο:Sidari_North_West_of_Corfu.jpg|Κανάλι του έρωτα



## Πηγές
* Κερκυρα - Το νησί των Φαιάκων, ΕΚΔΟΣΕΙΣ ΤΟΥΜΠΗΣ

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Cacophony

Οι **Cacophony** ήταν αμερικανικό Speed metal συγκρότημα, το οποίο σχηματίστηκε το 1986 στο Σαν Φρανσίσκο από τους κιθαρίστες Μάρτι Φρίντμαν και Τζέισον Μπέκερ. Το συγκρότημα κυκλοφόρησε δύο στούντιο δίσκους σε διάστημα τριών ετών, πριν διαλυθούν.

## Ιστορία
Οι Cacophony δημιουργήθηκαν από τους Φρίντμαν και Μπέκερ, με τον τραγουδιστή Πίτερ Μαρίνο και το ντράμερ Άτμα Ανούρ. Πρώτη τους κυκλοφορία ήταν το άλμπουμ *[[Speed Metal Symphony]]* το φθινόπωρο του 1987 μέσω της Shrapnel Records. Μετά την κυκλοφορία του άλμπουμ, ο Φρίντμαν δημιούργησε τον προσωπικό του δίσκο *Dragon's Kiss* και ο Μπέκερ το *Perpetual Burn*.

Ο Ανούρ αποχώρησε πριν την ηχογράφηση του δεύτερου τους άλμπουμ, δίνοντας την θέση του στον Κένι Σταυρόπουλος των Le Mans. Παρ' όλα αυτά, τα τύμπανα στον δίσκο *[[Go Off!]]* έπαιξε ο Ντιν Καστρονόβο, γνωστός ως μέλος του προσωπικού σχήματος του Ozzy Osbourne και των Journey.

Ο Φρίντμαν γνώρισε παγκόσμια αναγνώριση όταν έγινε μέλος των Megadeth, αλλά και με τις προσωπικές του κυκλοφορίες. Ο Μπέκερ κυκλοφόρησε μία σειρά σόλο άλμπουμ και εντάχθηκε για ένα μικρό χρονικό διάστημα στο προσωπικό σχήμα του τραγουδιστή των Van Halen, Ντέιβιντ Λι Ροθ. Ενώ συνεργαζόταν με τον Ροθ, ο Μπέκερ διαγνώστηκε με αμυοτροφική πλευρική σκλήρυνση (Νόσος Λου Γκέρινγκ) και έμεινε παράλυτος. Παρ' όλα αυτά, συνέχισε να συνθέτει μουσική με την βοήθεια μηχανημάτων.

## Δισκογραφία
* *[[Speed Metal Symphony]]* (1987)
* *[[Go Off!]]* (1988)

## Παραπομπές


Κατηγορία:Αμερικανικά speed metal συγκροτήματα
Κατηγορία:Heavy metal συγκροτήματα από Καλιφόρνια
ΝΙΦΛ Τσάμπιονσιπ

Η ΝΙΦΛ Τσάμπιονσιπ είναι το δεύτερο και τρίτο ανώτατο ποδοσφαιρικό επίπεδο στην Βόρεια Ιρλανδία. Αποτελείται από δύο κατηγορίες. Την ΝΙΦΛ Τσάμπιονσιπ 1 που έχει 14 ομάδες και την ΝΙΦΛ Τσάμπιονσιπ 2 που έχει 15 ομάδες. Ιδρύθηκε το 2008 αντικαθιστώντας την IFA Intermediate League. Ιδρύθηκε τo 1951 με την ονομασία Β΄ κατηγορία(B Division) .To ΄74 χωρίστηκε σε Νότιο και Βόρειο όμιλο. Το ΄99 μετονομάστηκε σε Irish League Second Division και η τρίτη κατηγορία σε Reserve League. Το 2013 πήρε την σημερινή του μορφή.

## Ομάδες της σεζόν 2014-15
## ΝΙΦΛ Τσάμπιονσιπ 1
Αρντς ΦΚ
Αρμάγκ Σίτι 
Μπαλικλάρ Κόρμαντς 
Μπανγκόρ 
Κάρικ Ρέιντζερς 
Ντεργκβιου 
Ντόνεγκαλ Σέλτικ 
Ντουντέλλα  
Χάρλαντ & Γούλφ Βέλντερς
Κνοκμπρέντα 
Λαρν 
Λίσμπερν Ντιστιρέλι 
Λούγκχαλ 
ΠΣΝΙ 

## ΝΙΦΛ Τσάμπιονσιπ 2
Annagh United 
Ballymoney United 
Banbridge Town 
Coagh United 
Dollingstown 
Glebe Rangers 
Limavady United 
Lurgan Celtic 
Moyola Park 
Newington YC 
Portσtewart 
Queen's University Belfast 
Sport & Leisure Swifts 
Tobermore United 
Wakehurst 

## Εξωτερικοί σύνδεσμοι
* http://ww1.irishpremierleague.com/ 

Κατηγορία:Ποδοσφαιρικές διοργανώσεις Βορείου Ιρλανδίας
Ζακ Κασινί

Ο **Ζακ Κασινί** (, 18 Φεβρουαρίου 1677 – 16 Απριλίου 1756) ήταν Γάλλος αστρονόμος ιταλικής καταγωγής, γιος του μεγάλου Γαλλοϊταλού αστρονόμου Τζιοβάνι Ντομένικο Κασίνι.
## Βιογραφία & επιστημονικό έργο
Ο Ζακ Κασινί γεννήθηκε στο Αστεροσκοπείο των Παρισίων, στη διεύθυνση του οποίου διαδέχθηκε τον πατέρα του το 1712. Το 1713 μέτρησε το τόξο ενός μεσημβρινού από τη Δουνκέρκη ως το Περπινιάν και δημοσίευσε τα αποτελέσματα στο βιβλίο *Traité de la grandeur et de la figure de la terre* (= «Πραγματεία περί του μεγέθους και του σχήματος της Γης», 1720). Οι δύο ξεχωριστοί υπολογισμοί του για το μήκος τόξου μεσημβρινού μιας μοίρας ήταν 57097 *[[τουάζ]] των Παρισίων* ή 111,28 χιλιόμετρα (1 τουάζ = 6 γαλλικά πόδια) και 57061 τουάζ (111,21 χιλιόμετρα), δίνοντας τιμές για την ακτίνα της Γης 6.375.998 μέτρα και 6.371.860 μέτρα, αντιστοίχως.

Σε νεαρή ηλικία ο Ζακ Κασινί έγινε μέλος της Γαλλικής Ακαδημίας Επιστημών και εταίρος της Βασιλικής Εταιρείας του Λονδίνου.

Ο Ζακ Κασινί συνέγραψε επίσης το έργο *Στοιχεία Αστρονομίας* (*Eléments d'astronomie*, 1740) και δημοσίευσε τους πρώτους πίνακες των δορυφόρων του πλανήτη Κρόνου (1716).

Απεβίωσε στο Τυρύ (Thury-en-Valois), κοντά στο Κλερμόν. Ο αστεροειδής **24102 Ζακκασινί** (24102 Jacquescassini), που ανακαλύφθηκε το 1999, ονομάσθηκε έτσι προς τιμή του.

## Παραπομπές


## Εξωτερικοί σύνδεσμοι - πηγές

* Βιογραφία του Ζ. Κασινί

Κατηγορία:Γάλλοι αστρονόμοι
Κατηγορία:Γεωδαίτες
Κατηγορία:Αστρονόμοι του 17ου αιώνα
Κατηγορία:Αστρονόμοι του 18ου αιώνα
Αλεξάντροφ

Η σλαβική επωνυμία **Αλεξάντροφ** (Алекса́ндров), απαντώμενη στην ελληνική και με τις παραλλαγές **Αλεξαντρόφ, Αλεξανδρώφ** και **Αλεξαντρώφ** (ή και με «β» ως τελευταίο γράμμα), ετυμολογείται από το ελληνικό όνομα Αλέξανδρος (αντιστοιχεί στο επώνυμο Αλεξάνδρου) και μπορεί να αναφέρεται σε κάποιο από τα παρακάτω λήμματα:

## Ως επώνυμο
* Αλεξάντρ Βασίλιεβιτς Αλεξάντροφ (1883-1946), Ρώσος συνθέτης (συνέθεσε τον εθνικό ύμνο της ΕΣΣΔ)
* Αλεξάντρ Ντανίλοβιτς Αλεξάντροφ (1912-1999), Ρώσος μαθηματικός, φυσικός, φιλόσοφος και ορειβάτης
* Αλεξάντρ Πάβλοβιτς Αλεξάντροφ (γενν. 1943), Σοβιετικός αστροναύτης
* Αλεξάντρ Παναγιότοφ Αλεξάντροφ (γενν. 1951), Βούλγαρος αστροναύτης
* Ανατόλι Νικολάγιεβιτς Αλεξάντροφ (1888-1982), Ρώσος συνθέτης
* Ανατόλι Πέτροβιτς Αλεξάντροφ (1903-1994), Ρώσος φυσικός και ακαδημαϊκός
* Γκεόργκι Αλεξάντροφ (1908-1961), Ρώσος φιλόσοφος και Σοβιετικός υπουργός πολιτισμού
* Γκριγκόρι Αλεξάντροφ (1903-1983), Ρώσος σκηνοθέτης του κινηματογράφου
* Πάβελ Αλεξάντροβιτς Αλεξάντροφ (1866-1940), Ρώσος δικηγόρος και ανακριτής-εισαγγελέας της Ρωσικής Αυτοκρατορίας
* Πάβελ Σεργκέγιεβιτς Αλεξάντροφ (1896-1982), Ρώσος μαθηματικός
* Τόντορ Αλεξάντρωφ (1881-1924), Βούλγαρος επαναστάτης

## Ως τοπωνύμιο
* Αλεξάντροφ (Βλαντιμίρ), πόλη της Ρωσίας κοντά στη Μόσχα
* 2711 Αλεξαντρόφ, αστεροειδής
Βουλευτικές εκλογές 2014 στη Βολιβία

μικρογραφία|Ο νικητής των εκλογών Έβο Μοράλες
Στη Βολιβία διεξήχθησαν **γενικές εκλογές το 2014**, οι δεύτερες με βάση το σύνταγμα του 2009 και οι πρώτες που εποπτεύτηκαν από ένα πολυεθνικό εκλογικό όργανο, ένα νεοσύστατο τέταρτο κυβερνητικό κλάδο. Ο  πρόεδρος Έβο Μοράλες επανεξελέγη για 3η θητεία.

Η ψηφοφορία διενεργήθηκε τον Οκτώβριο του 2014. Οι Βολιβιανοί ψήφισαν για Πρόεδρο, Αντιπρόεδρο , τη Βουλή των Αντιπροσώπων (130 μέλη) και για 36 μέλη της Γερουσίας.

## Πλαίσιο
Τον Απρίλιο του 2013 το Ανώτατο Δικαστήριο αποφάνθηκε ότι η πρώτη θητεία του προέδρου Έβο Μοράλες δεν υπόκειται στους περιορισμούς του συντάγματος καθώς το σύνταγμα της χώρας έκτοτε έχει αναθεωρηθεί. Στις 20 Μαΐου ο αντιπρόεδρος Άλβαρο Γκαρσία Λινέρα υπέγραψε το σχετικό νόμο ενώπιον των βουλευτών, μελών των ενόπλων δυνάμεων και αντιπροσώπων του Κινήματος για το Σοσιαλισμό. Ανέφερε: "ο πρόεδρος Έβο Μοράλες επιτρέπεται να διεκδικήσει την επανεκλογή του το 2015." Αυτό έγινε παρότι ο Μοράλες δεν είχε ανακοινώσει την πρόθεσή του να είναι ξανά υποψήφιος για το ύπατο αξίωμα. Ανώνυμα μέλη της αντιπολίτευσης υποσχέθηκαν να προσφύγουν στο εφετείο κατά της απόφασης." 

Το Νοέμβριο του 2013 ανακοινώθηκε το χρονοδιάγραμμα των εκλογών για τον Οκτώβριο του 2014 έτσι ώστε να διεξαχθεί (αν χρειαζόταν) και δεύτερος γύρος το μήνα Δεκέμβριο, παραδοσιακό μήνα διεξαγωγής εκλογών για τη Βολιβία. Στις 10 Μαΐου 2014 άρχισε η εγγραφή των νέων ψηφοφόρων στους εκλογικούς καταλόγους, διαδικασία που κράτησε ως τον Ιούνιο.

## Αποτελέσματα

## Δείτε επίσης

* Εκλογές στη Βολιβία

## Παραπομπές


2014
Κατηγορία:Εκλογές του 2014
Εμιράτο της Λάριδα

Το **Εμιράτο της Λάριδα** ή **βασίλειο ταϊφά της Λάριδα** (στα αραβικά, *طائفة لاردة*, «*ṭāʾifa Lārida*») ήταν ένα από τα «βασίλεια ταϊφά» που δημιουργήθηκαν ως αποτέλεσμα της κατάρρευσης του Χαλιφάτου της Κόρδοβας (μεταξύ 1017-1023) με επίκεντρο την σημερινή πόλη της Λιέιδα, από τον Σουλεϊμάν ιμπν Μουχάμαντ αλ-Μουσταΐν. 

Το 1039 ο Αλ-Μουσταΐν κατέλαβε όλο το βασίλειο Ταϊφά της Σαρακούστα και βασίλεψε σε όλο το βόρειο σύνορο των μουσουλμανικών κτήσεων στην Ιβηρική. Ο γιος του και διάδοχός του στην Λάριδα, Γιουσούφ ιμπν Σουλεϊμάν, εκδιώχθηκε από τον αδερφό του, ο οποίος με τη σειρά του όταν πέθανε άφησε το βασίλειο αυτό, μαζί με τα βασίλεια Τάιφα της Τορτόζα και της Ντένια στον Αλ-Μουχντίρ Ιμάντ-αντ-Ντάουλα. Ο τελευταίος συμμάχησε με τον κόμη της Βαρκελώνης, Ραϋμόνδο Βερεγγάριο Β' εναντίον του Ελ-Σιντ. Μετά τον θάνατο το διαδόχου και γιου του, το βασίλειο πέρασε στα χέρια των Αλμοραβιδών, μέχρι την παράδοσή της στους κόμητες της Βαρκελώνης, Ραϋμόνδο Βερεγγάριο Δ' και του Ουρζέλ, Ερμενγκόλ Δ' στις 24 Οκτωβρίου του 1149.

## Βιβλιογραφία

*MARTÍN DUQUE, Angel J.. «Aragón y Navarra según el "Kitab ar-Rawd al mi tar", traducción y comentario». Argensola: Revista de Ciencias Sociales del Instituto de Estudios Altoaragoneses, 27, 1956, pàg. 247-258.

Κατηγορία:Ταϊφά
Αλεξάνδρεια η επί του Ώξου

[thumb|300x300px|Πόλεις που ιδρύθηκαν από τον [Αλέξανδρος ο Μέγας|Μέγα Αλέξανδρο]]
[thumb|300px|Πιθανές θέσεις της Αλεξάνδρειας επί του Ώξου. ΠΙθανότερη σήμερα θεωρείται η θέση [Άϊ Χανούμ]]
Η **Αλεξάνδρεια η επί του Ώξου** ή **Αλεξάνδρεια Ωξειανή** είναι πόλη η οποία θεωρείται ότι ιδρύθηκε από τον Μεγάλο Αλέξανδρο, στην Σογδιανή. Η πόλη αυτή αναφέρεται από τον Κλαύδιο Πτολεμαίο (κατά την περίοδο 127 - 151 μ.Χ.), ως βρισκόμενη πάνω στον Ώξο ποταμό, ανάμεσα στις πόλεις που βρίσκονται στην περιοχή μεταξύ του Ώξου και του Ιαξάρτη.. Νωρίτερα, ο Κούρτιος ο οποίος ήκμασε γύρω στο 50 μ.Χ. είχε αναφέρει ότι ο Αλέξανδρος είχε ιδρύσει έξη πόλεις γύρω από την Μαργιάνα.

Ο ποταμός Ώξος έχει ταυτοποιηθεί με τον σημερινό Αμού Ντάρια και ο ποταμός Ιαξάρτης με τον Συρ Ντάρια. Η θέση της Αλεξάνδρειας της επί του Ώξου δεν έχει ταυτοποιηθεί με βεβαιότητα. Παλαιότερα ταυτιζόταν με την Τερμέζ (Termez / Tirmiz / Termeḏ), ενώ σήμερα θεωρείται πιθανότερο ότι ταυτίζεται με τον αρχαιολογικό χώρο της Άϊ Χανούμ (Ai-Khanoum / Āy Ḵānom) πόλης που βρίσκεται στο Βόρειο Αφγανιστάν, στα σύνορα με το Τατζικιστάν 

## Παραπομπές


Κατηγορία:Ελληνιστικές πόλεις
Κατηγορία:Εκστρατεία του Μεγάλου Αλεξάνδρου
Κατηγορία:Πόλεις που ίδρυσε ο Μέγας Αλέξανδρος
Μπαλαγέ

Το **Μπαλαγέ** (στα καταλανικά *Balaguer*) είναι μια πόλη της Καταλονίας, πρωτεύουσα της κομητείας της Νογέρα και δεύτερο μεγαλύτερο αστικό κέντρο της επαρχίας της Λιέιδα. Ιστορικά αποτέλεσε πρωτεύουσα της μεσαιωνικής Κομητείας του Ουρζέλ ενώ βρέχεται από τον ποταμό Σέγρε.

## Μεσαιωνική ιστορία
Είναι πιθανόν να υπήρχε στην πόλη ιβηρικός ή ρωμαϊκός οικισμός. Ωστόσο η πρώτη γραπτή αναφορά της πόλης είναι του 868, όπου αναφέρεται ως *Balagium*, τοποθεσία όπου ξεκουράστηκαν κάποιοι μοναχοί στον δρόμο τους από την Σαραγόσα προς τη Μπέργα. Ως οικισμός, μάλλον αναπτύχθηκε γύρω από ένα φρούριο που προστάτευε μια γέφυρα στον ποταμό Σέγρε.

Σύμφωνα με τον Abū Ahmad Ibn, το Μπαλαγέ απέκτησε δύναμη κατά την περίοδο των Μπανού Κάσι, όταν ο κύριος της Λιέιδα, και υπεύθυνος για το χτίσιμο του κάστρου της το 862, Λιοπ Ιμπν Αχμάντ, έκτισε και το φρούριο του Μπαλαγέ το 877. 

Η πόλη αντιστάθηκε στις προσπάθειες του Αρνάου Μιρ δε Τοστ να την καταλάβει, έπεσε για ένα χρόνο στα χέρια του Γκεράου δε Καβρέρα, ευγενούς υπό τις διαταγές του Ερμενγκόλ Ε΄ του Ουρζέλ, το 1100, για να περάσει οριστικά στην κατοχή της Κομητείας του Ουρζέλ το 1105 μετά την επίθεση του Ραϋμόνδου Βερεγγάριου Γ’ της Βαρκελώνης και του Πέδρο Ανσούρεθ, αντικόμη του Ερμενγκόλ Στ’. Μετά την κατάκτηση οι κόμητες του Ουρζέλ μετέφεραν την κατοικία τους στο κάστρο της πόλης, γνωστό ως *Castell Formós* («όμορφο κάστρο»). Εκκλησιαστικά, τα εδάφη και η πόλη του Μπαλαγέ τέθηκαν κάτω από την Επισκοπή του Ουρζέλ. 

Στη συνέχεια η πόλη συμμετείχε στην εξέγερση των ευγενών και του κόμη του Ουρζέλ, Ερμενγκόλ Ι΄, εναντίον του Ιακώβου Α΄, έζησε την απορρόφηση της κομητείας του Ουρζέλ από τον Φερδινάνδο της Αντεκέρα ενώ εκεί έστησε την βάση επιχειρήσεών του ο Ιωάννης Β΄ κατά τον Καταλανικό Εμφύλιο. 

## Σημεία ενδιαφέροντος
Η πόλη κυριαρχείται από την παρουσία ενός λόφου που ορθώνεται μπροστά στον ποταμό Σέγρε. Στην κορυφή του λόφου βρίσκονται τα κύρια μνημεία της πόλεως, η εκκλησία γοτθικού ρυθμού της Αγίας Μαρίας, τα απομεινάρια του κάστρου της πόλεως και τα μεσαιωνικά της τείχη. Μεταξύ του λόφου και του ποταμού απλώνεται το κύριο σώμα της πόλης, όπου εντοπίζεται η πλατεία του Μερκαδάλ και το Μουσείο του Χρυσού, αφιερωμένο στην εκμετάλλευση του χρυσού των νερών του ποταμού.

## Παραπομπές


## Εξωτερικοί σύνδεσμοι
* Πληροφορίες της Ζενεραλιτάτ της Καταλονίας
* Χάρτης του Μπαλαγέ του 17ου αιώνα στην Εθνική Βιβλιοθήκη της Γαλλίας 
* Ιστοσελίδα του Μουσείου της Νογέρα

Κατηγορία:Πόλεις της Καταλονίας
Net metering

Το **Net metering** (αυτοπαραγωγή) είναι η διοχέτευση της τοπικά παραγόμενης ενέργειας από Ανανεώσιμες Πηγές (φωτοβολταϊκά συνήθως) στο Δίκτυο, ενώ η καταναλισκόμενη απορροφάται επίσης από το Δίκτυο. Έτσι το Δίκτυο χρησιμοποιείται ουσιαστικά για την αποθήκευση της παραγόμενης ενέργειας, η οποία μέσω του  συμψηφισμού ο οποίος γίνεται στο τέλος μιας περιόδου μέτρησης (ένα έτος, συνήθως) καταναλώνεται τοπικά. Η ιδανική εγκατεστημένη ισχύς απαιτεί προσεκτικό υπολογισμό αρκετών παραμέτρων ώστε να καταστεί βιώσιμη μια εγκατάσταση Net Metering.

Οι εταιρείες προμήθειας ηλεκτρικής ενέργειας προσφέρουν Green προγράμματα και υπηρεσίες για οικιακή παραγωγή ενέργειας με χρήση φωτοβολταϊκών συστημάτων.

Αυτές οι υπηρεσίες δημιουργήθηκαν στο πλαίσιο ανάπτυξης τεχνολογιών πράσινης ενέργειας και σκοπό έχουν:

* την εκμετάλλευση φυσικών πόρων
* τη μείωση εξάρτησης παραγωγής ενέργειας μέσω εργοστασίων
* τη μείωση κόστους χρήσης ηλεκτρικής ενέργειας στους καταναλωτές
Ως **Virtual Net Metering** (εικονικός ενεργειακός συμψηφισμός) νοείται ο συμψηφισμός της παραγόμενης ηλεκτρικής ενέργειας από φωτοβολταϊκό σταθμό (ή άλλη Α.Π.Ε.) του αυτοπαραγωγού, με τη συνολική καταναλισκόμενη ηλεκτρική ενέργεια σε εγκαταστάσεις του αυτοπαραγωγού, από τις οποίες τουλάχιστον η μία είτε δεν βρίσκεται στον ίδιο ή όμορο χώρο με το φωτοβολταϊκό, είτε, αν βρίσκεται, τροφοδοτείται από διαφορετική παροχή.

## Παραπομπές


## Εξωτερικοί σύνδεσμοι
* Σύνδεσμος Εταιριών Φωτοβολταϊκών
*Υπουργική απόφαση **[https://www.irishellas.com/files/YPOYRGIKH_APOFASH_GIA_NET_METERING.doc ΑΠΕΗΛ/Α/Φ1/οικ. 24461]**  net metering "Εγκατάσταση μονάδων ΑΠΕ από αυτοπαραγωγούς με συμψηφισμό ενέργειας κατ’ εφαρμογή του άρθρου 14Α του ν.3468/2006"
*Υπουργική απόφαση ***[https://www.irishellas.com/files/YA_-----_-_-1_---175067-----1547-_5.5.2017.pdf AΠΕΗΛ/Α/Φ1/οικ. 175067 (ΦΕΚ Β΄1547/5.5.2017)]***- Virtual Net Metering  

Κατηγορία:Αποθήκευση ενέργειας
Κυνοσάργους (συνοικία)

Η **Κυνοσάργους** είναι συνοικία της Αθήνας, στα βορειοανατολικά του Νέου Κόσμου. Έλαβε τη συγκεκριμένη ονομασία επειδή από ανασκαφές, οι οποίες έγιναν σε οικόπεδο πίσω από τον Ιερό Ναό του Αγίου Παντελεήμονος Ιλισσού, διαπιστώθηκε πως στην αρχαιότητα υπήρχε εκεί το Γυμνάσιο Κυνόσαργες. Συνορεύει με τις συνοικίες Νέος Κόσμος, Μακρυγιάννη και Μετς και εξυπηρετείται από το μετρό, το τραμ και από πολλές γραμμές λεωφορείων και τρόλεϊ.

## Εξωτερικοί σύνδεσμοι

* 

Κυνοσαργους
Ραούλ Αράισα

Ο **Ραούλ Αράισα** (*Raúl Araiza*) ισπανική  προφορά ΔΦΑ: [raˈul aˈɾaisa], γεννημένος στις 14 Νοεμβρίου 1964, είναι μεξικανός ηθοποιός και παρουσιαστής της τηλεόρασης

Γεννήθηκε στην Πόλη του Μεξικού. Σπούδασε δράμα στο Centro de Educación Artística της Televisa (Κέντρο της Καλλιτεχνικής Εκπαίδευσης). Έχει δύο κόρες με τη σύζυγό του. Ο αδελφός του, η μητέρα του και ο πατέρας του είναι επίσης ηθοποιοί.

## Φιλμογραφία
* Mi verdad (2004)
* Soy un hijo de la madrugada (2001)
* Religion, la fuerza de la costumbre (2000)
* A medias tintas (1999)
* Cómplices criminales (1999)
* Cholos malditos (1999)
* Loco corazón (1998)
* El último narco del cartel de Juárez (1998)
* Con mis propias manos (1998)
* Carros robados (1998)
* Amor en tiempos de coca (1997)
* Abuso en el rancho (1997)
* Destino traidor (1997)
* Fuga de almoloya (1997)
* Bonita (1996)
* Mujeres infieles (1995)
* Viva San Isidro (1995)
* Altos instintos (1995)
* Seducción judicial (1994)
* Duelo final (1994)
* Los temerarios (1993)
* Juventud en drogas (1993)
* Contrabando de esmeraldas (1993)
* Hades, vida después de la muerte (1993)
* En espera de la muerte (1993)
* Modelo antiguo (1992)
* Persecución mortal (1992)
* Relaciones violentas (1992)
* Supervivencia (1992)
* El regreso de la muerte (1991)
* Un hombre despiadado (1991)
* Hacer el amor con otro (1991)
* Orgia de sangre (1991)
* Sólo para audaces (1991)
* Venganza diabólica (1990)
* Asesino silencioso (1990)
* Viernes trágico (1990)
* Pesadilla sin fin (1989)
* Giron de niebla (1989)
* El placer de la venganza (1988)
* Día de muertos (1988)
* The Blue Iguana (1988)
* Don't Panic (1988)
* El sinvergüenza (1984)

### Τηλεόραση
* Un gancho al corazón (2008–2009)
* Amor mío (2006–2007)
* Duelo de pasiones (2006)
* Contra viento y marea (2005)
* Cancionera (2004)
* Clap El lugar de tus sueños (2003)
* El juego de la vida (2001)
* Locura de amor (2000)
* Gotita de amor (1998)
* María Isabel (1997)
* La culpa (1996)
* Azul (1996)
* Mujer, casos de la vida real (1995)
* Retrato de familia (1995)
* Cadenas de amargura (1991)
* Al filo de la muerte (1991)
* Las grandes aguas (1989)
* Nuevo amanecer (1988)
* Senda de gloria (1987)
* La traición (1984)
* El derecho de nacer (1981)
* El milagro de vivir (1975)

## Βραβεία
*Βραβεία TVyNovelas, 2010, 1992

## Παραπομπές


## Εξωτερικοί σύνδεσμοι
* Ο Ραούλ Αράισα στο IMDb
* Βιογραφία του Ραούλ Αράισα στο esmas 

Κατηγορία:Μεξικανοί τηλεπαρουσιαστές
Κατηγορία:Μεξικανοί παρουσιαστές
Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Historia Lettica

Η **Historia Lettica** είναι ένα από τα παλαιότερα ιστορικά βιβλία για τη Λετονία, τη Λετονική μυθολογία και τη Λετονική γλώσσα. Συγγράφηκε από τον Λουθηρανό ιερέα Πάουλ Άινχορν το 1649.

Η Historia Lettica εκδόθηκε στο Κένιγκσμπεργκ το 1649 στα γερμανικά.

Κατηγορία:Κένιγκσμπεργκ
Κατηγορία:Ιστορία της Λετονίας
Λι Ντόρμαν

Ο **Λι Ντόρμαν** (αγγλ. *Lee Dorman*) ήταν Αμερικανός μπασίστας και συνθέτης, γνωστότερος ως μέλος των συγκροτημάτων Iron Butterfly και Captain Beyond.

## Βιογραφία
Ο Ντόρμαν ξεκίνησε την επαγγελματική του σταδιοδρομία αφού είχε μετακομίσει στο Σαν Ντιέγκο της Καλιφόρνια στα τέλη του 1967, όταν έγινε μέλος των Iron Butterfly. Μαζί τους, ηχογράφησε το δεύτερο τους στούντιο άλμπουμ με τίτλο "*[[In-A-Gadda-Da-Vida]]*", το οποίο με την βοήθεια του ομώνυμου επιτυχημένου σινγκλ, ανέβηκε στην τέταρτη θέση των τσαρτ του Billboard και ήταν ο πρώτος δίσκος στην ιστορία της αμερικάνικης δισκογραφίας ο οποίος βραβεύθηκε ως πλατινένιος, το 1976.

left|thumb|110px|Ο Ντόρμαν το 2010
Ακολούθησε το "*[[Ball (άλμπουμ)|Ball]]*" τον Ιανουάριο του 1969, το οποίο έφθασε στο # 3 και έγινε χρυσό δύο μήνες μετά την κυκλοφορία του. Το 1970, κυκλοφόρησαν τα "*[[Iron Butterfly Live]]*" και "*[[Metamorphosis]]*", πριν διαλυθούν δίνοντας την τελευταία τους συναυλία στις 23 Μαΐου 1971.

Ο Ντόρμαν και ο Λάρι Ράινχαρτ, σχημάτισαν τους Captain Beyond μαζί με τον πρώην τραγουδιστή των Deep Purple, Ροντ Έβανς και το ντράμερ Μπόμπι Κάλντγουελ. Μετά την κυκλοφορία των δίσκων "*[[Captain Beyond (άλμπουμ)|Captain Beyond]]*" και "*[[Sufficiently Breathless]]*", ο Έβανς αποχώρησε και το συγκρότημα διαλύθηκε.  Επανενώθηκαν το 1976 με τον Γουίλι Ντάφερν στα φωνητικά, κυκλοφορώντας το "*[[Dawn Explosion]]*" του 1977, πριν διαλυθούν και πάλι.

Το 1978, ο Ντόρμαν επέστρεψε στους Iron Butterfly, περιοδεύοντας μαζί τους χωρίς να ηχογραφήσει, μέχρι το 1985. Δύο χρόνια αργότερα εντάχθηκε και πάλι στο συγκρότημα, παραμένοντας μαζί τους μέχρι τον θάνατο του.

Ο Ντόρμαν βρέθηκε νεκρός από φυσικά αίτια, μέσα στο αυτοκίνητο του στις 21 Δεκεμβρίου 2012 στο Λαγκούνα Νιγκέλ της Καλιφόρνια.

## Δισκογραφία

## Παραπομπές


## Πηγές
* Lee Dorman - Biography | Billboard 
* Lee Dorman | Music Biography, Streaming Radio and Credits | Allmusic
* Iron Butterfly Bassist Lee Dorman Dead at 70 | Rolling Stone
* Iron Butterfly Biography | OLDIES.com

## Εξωτερικοί σύνδεσμοι
* Lee Dorman - IMDb

Κατηγορία:Μπασίστες
Κατηγορία:Αμερικανοί μουσικοί
Helldorado

**Helldorado** είναι ο τίτλος του όγδοου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Μάιο του 1999 μέσω της "CMC International Records". Η ιαπωνική έκδοση περιελάμβανε την karaoke mix των κομματιών "*Don't Cry (Just Suck)*" και "*Dirty Balls*".

Οι κριτικές για τον δίσκο ήταν μέτριες, κυρίως λόγω της φωνητικής προσέγγισης του Μπλάκι Λόουλες. Το "Allmusic" του έδωσε δύο αστέρια με άριστα τα πέντε, το "Sputnik Music" μέσο όρο βαθμολογιών 2,4 / 5 και το "Metal Archives" 61%. Οι πωλήσεις του άλμπουμ ήταν χαμηλές, αφού δεν κατάφερε να μπει στο Top-100 των βρετανικών τσαρτ, αν και επέστρεψαν στους γερμανικούς καταλόγους επιτυχιών μετά από επτά χρόνια.

Η στιχουργική των W.A.S.P. παρουσίασε μία επιστροφή στο ύφος της δεκαετίας του '80, με τίτλους όπως "*Don't Cry (Just Suck)*", "*Dirty Balls*" και "*Saturday Night Cockfight*".

## Τραγούδια του δίσκου
**1. Drive By** *(Lawless)* - 0:55
**2. Helldorado** *(Lawless)* - 5:05
**3. Don't Cry (Just Suck)** *(Lawless)* - 4:16
**4. Damnation Angels** *(Lawless)* - 6:27
**5. Dirty Balls** *(Lawless)* - 5:19
**6. High on the Flames** *(Lawless)* - 4:11
**7. Cocaine Cowboys** *(Lawless)* - 3:57
**8. Can't Die Tonight** *(Lawless)* - 4:04
**9. Saturday Night Cockfight** *(Lawless)* - 3:20
**10. Hot Rods to Hell (Helldorado Reprise)** *(Lawless)* - 4:15

## Θέσεις τσαρτ
***Helldorado*** *(άλμπουμ)*

***Επίσημη κυκλοφορία: [[18 Μαΐου]] [[1999]]***

## Τα μέλη των W.A.S.P.
Το "*Helldorado*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα
* **[[Κρις Χολμς]]** - κιθάρα
* **Μάικ Ντούντα** - μπάσο
* **[[Στετ Χάουλαντ]]** - τύμπανα

## Παραπομπές


## Πηγές
* Helldorado - WASP | Songs, Reviews, Credits, Awards | AllMusic
* W.A.S.P. - Helldorado (album review ) | Sputnikmusic
* W.A.S.P. - Helldorado - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 1999
Death Row

***Death Row*** είναι ο τίτλος του δέκατου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 1 Οκτωβρίου 1994 από την "RCA Records" στην Ευρώπη και από την "Pavement" στην Αμερική. Η ηχογράφηση του πραγματοποιήθηκε στα "Roxx Studios" του Πούλχαϊμ με παραγωγό τα μέλη του συγκροτήματος.

Στο κομμάτι "*Sodom & Gomorra*" συμπεριλήφθηκε μέρος του "*Sabre Dance*" του Αρμένιου συνθέτη Αράμ Χατσατουριάν, ενώ το "*Pomp and Circumstance*" είναι ορχηστρική διασκευή στην ομώνυμη σύνθεση του Έντουαρντ Έλγκαρ.

Αυτός ήταν ο τελευταίος δίσκος του συγκροτήματος με τον Στέφαν Κάουφμαν στα τύμπανα, αφού λόγω προβλημάτων υγείας αντικαταστάθηκε από τον Στέφαν Σβάρτσμαν, ο οποίος έπαιξε και σε δύο από τα τραγούδια του "*Death Row*".

Το άλμπουμ έφθασε στο # 32 στη Γερμανία και το # 27 στη Σουηδία, αλλά δεν μπόρεσε να παρουσιάσει ανάλογες πωλήσεις με τον προκάτοχο του.

## Τραγούδια του δίσκου
**1. Death Row** *(Dirkschneider, Hoffmann, Baltes, Kaufmann, Deaffy)* - 5:17
**2. Sodom & Gomorra** *(Dirkschneider, Hoffmann, Baltes, Kaufmann, Deaffy, Khachaturian)* - 6:28
**3. The Beast Inside** *(Dirkschneider, Hoffmann, Baltes, Kaufmann, Deaffy)* - 5:57
**4. Dead on!** *(Dirkschneider, Hoffmann, Baltes, Kaufmann, Deaffy)* - 4:52
**5. Guns 'R' Us** *(Dirkschneider, Hoffmann, Baltes, Kaufmann, Deaffy)* - 4:41
**6. Like a Loaded Gun** *(Dirkschneider, Hoffmann, Baltes, Kaufmann, Deaffy)* - 4:19
**7. What Else** *(Dirkschneider, Hoffmann, Baltes, Kaufmann, Deaffy)* - 4:36
**8. Stone Evil** *(Dirkschneider, Hoffmann, Baltes, Kaufmann, Deaffy)* - 5:22
**9. Bad Habits Die Hard** *(Dirkschneider, Hoffmann, Baltes, Kaufmann, Deaffy)* - 4:41
**10. Prejudice** *(Dirkschneider, Hoffmann, Baltes, Kaufmann, Deaffy)* - 4:14
**11. Bad Religion** *(Dirkschneider, Hoffmann, Baltes, Kaufmann, Deaffy)* - 4:26
**12. Generation Clash II** *(Dirkschneider, Hoffmann, Baltes, Kaufmann, Deaffy)* - 5:05
**13. Writing on the Wall** *(Dirkschneider, Hoffmann, Baltes, Kaufmann, Deaffy)* - 4:25
**14. Drifting Apart** *(Hoffmann, Baltes)* - 3:03
**15. Pomp and Circumstance** *(Elgar)* - 3:44

## Θέσεις τσαρτ
***Death Row*** *(άλμπουμ)*

***Επίσημη κυκλοφορία: [[1 Οκτωβρίου]] [[1994]]***

## Τα μέλη των Accept
Το "*Death Row*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Πέτερ Μπάλτες]]** - μπάσο
* **[[Στέφαν Κάουφμαν]]** - τύμπανα
* **[[Στέφαν Σβάρτσμαν]]** - τύμπανα στα "*Bad Habits Die Hard*" και "*Prejudice*"

## Παραπομπές


## Πηγές
* Death Row - Accept | Songs, Reviews, Credits, Awards | AllMusic
* Accept - Death Row - Reviews - Encyclopaedia Metallum: The Metal Archives
* starling.rinet.ru - Death Row

Κατηγορία:Άλμπουμ του 1994
Κατηγορία:Άλμπουμ των Accept
Κύταιον

Το **Κύταιον** ήταν αρχαία πόλη της Κρήτης, η οποία βρισκόταν, όπως και η Απολλωνία, στη μεταξύ του ακρωτηρίου Δίου και του σημερινού χωριού Αρμυρού ακτή. Ο Pashley την τοποθετεί δίπλα στο χωριό Ρογδιά, εκεί που σήμερα είναι το Βενετικό Παλαιόκαστρο. Οι δύο αυτές πόλεις περιήλθαν διαδοχικά στους Τυλίσσιους, τους Ραυκίους και τους Κνωσίους ή Γορτυνίους.

Κατηγορία:Πόλεις της αρχαίας Κρήτης
Δεινόχειρος

Ο **δεινόχειρος** («τρομερό χέρι") ήταν ένας θηριόποδος δεινόσαυρος που έζησε στη νότια Μογγολία κατά την Ύστερη Κρητιδική περίοδο. Στην αρχή, τα μόνα γνωστά απολιθωμένα υπολείμματα ήταν ένα μόνο ζεύγος χεριών μήκος 2,5 μέτρων με 10-ιντσών μακριά νύχια και κατάλοιπα κάποιων πλευρών και των σπονδύλων. Αυτό κράτησε μέχρι το 2014 όταν βρέθηκαν στην Μογγολία δύο καλά διατηρημένοι σκελετοί.

thumb|left|Ζωντανή αναπαράσταση
Ο δεινόχειρος ήταν ένας ορνιθομιμόσαυρος, με βάση τα χαρακτηριστικά του όπως η δομή των βραχιόνων του είναι παρόμοια με άλλους δεινόσαυρους της οικογένειας.ταυτόχρονα όμως διαθέτει από τα περισσότερα άλλα μέλη της οικογένειας,π.χ. είχε μια καμπούρα στην ράχη του, και το κράνιο του έμοιαζε με μια διασταύρωση με αυτό ενός ορνιθομιμόσαυρου και ενός αδρόσαυρου. Αυτό κάνει τον δεινόχειρο μακράν το μεγαλύτερο ορνιθομιμόσαυρο, σε μήκος περίπου 33 πόδια (11 μ) και ζύγιζε περίπου 6000 κιλά. Μπορεί να ήταν ένας από τους ταχύτερους δεινοσαύρους, είναι σε θέση να τρέξει σε περίπου 40-50&nbsp;mph.

## Παραπομπές


Κατηγορία:Σαυρίσχια
OpenStreetMap

Το **OpenStreetMap** (OSM) είναι ένας χάρτης με ελεύθερη άδεια ο οποίος αναπτύσσεται από μια κοινότητα εθελοντών που συνεισφέρουν και διατηρούν δεδομένα σχετικά με δρόμους, μονοπάτια, καφετέριες, σιδηροδρομικούς σταθμούς, και πολλά περισσότερα, σε όλον τον κόσμο. Οι συνεισφέροντες χρησιμοποιούν αεροφωτογραφίες, συσκευές GPS, και τοπικούς χάρτες χαμηλής τεχνολογίας για να σιγουρευτούν πως το OSM είναι ακριβής και ενημερωμένο στο μικρότερο δυνατό επίπεδο. Μέχρι το 2012 είχαν συνεισφέρει στη δημιουργία του πάνω από 500.000 άνθρωποι.

Το OpenStreetMap έχει ελεύθερα δεδομένα που διατίθενται με άδεια Open Data Commons Open Database License (ODbL), τα οποία μπορεί να χρησιμοποιήσει κανείς για οποιονδήποτε σκοπό, εφόσον μνημονευθεί το OpenStreetMap και οι συνεισφέροντές του. Η προσαρμογή και αξιοποίηση των δεδομένων επιτρέπεται μόνο υπό την ίδια άδεια χρήσης. Τα δεδομένα διατίθενται με την άδεια Creative Commons Attribution-ShareAlike 2.0 license (CC BY-SA). 

Η φιλοξενία του υποστηρίζεται από το το UCL VR Centre, το Imperial College του Λονδίνου, την Bytemark Hosting, και άλλους συνεργάτες.

Δημιουργήθηκε το 2004 από τον Στηβ Κόουστ (Steve Coast) όταν αυτός ήταν 24 ετών.

## Εξωτερικοί σύνδεσμοι

*http://www.openstreetmap.org, η ιστοσελίδα του χάρτη

## Αναφορές
Μελωδία

μικρογραφία

**Μελωδία** είναι η διαδοχή μουσικών φθόγγων και ήχων, που ενοποιημένοι μας δίνουν ένα ηχητικό αποτέλεσμα. Η λέξη μελωδία είναι σύνθετη λέξη και προέρχεται από δύο λέξεις της αρχαίας ελληνικής γλώσσας μέλος και ωδή. Η λέξη *μέλος* στα αρχαία χρόνια σήμαινε *άκρο*, *κομμάτι*, *μέλος σώματος*. Η μελωδία είναι το ένα μόνο απ' τα τρία στοιχεία της μουσικής. Τα άλλα δύο είναι ο ρυθμός και η αρμονία. Η διάρκεια της μελωδίας ποικίλλει, από σύντομη έως μεγάλης διάρκειας. Ποικίλλει επίσης και το πόσο εύκολα ή δύσκολα τραγουδιέται, όπως για παράδειγμα σε ένα απλό τραγούδι για παιδιά ή σε μια πιο πολύπλοκη σύνθεση.

Στην καθημερινότητά μας η λέξη μελωδία χρησιμοποιείται για να περιγράψει κάτι που μας προκαλεί ευχάριστα συναισθήματα, κάτι που μας αρέσει. Αυτό όμως αποτελεί ένα μικρό κομμάτι της έννοιας που έχει η μελωδία μέσα στη μουσική.

## Πηγές



Κατηγορία:Αρμονία
Αμφιθέατρο της Μέριδα

Το **αμφιθέατρο της Μέριδα** (ισπανικά: *Anfiteatro de Mérida*) είναι κατεστραμμένο ρωμαϊκό αμφιθέατρο το οποίο βρίσκεται στη ρωμαϊκή αποικία της Εμερίτα Αυγούστα, σημερινή Μέριδα, Ισπανία. Η πόλη αυτή καθέ αυτή ιδρύθηκε το 25 π.Χ. από τον Αύγουστο, ώστε να εγκατασταθασούν εκεί βετεράνοι του ρωμαϊκού στρατού, οι οποίοι είχαν πολεμήσει στους πολέμους της Κανταβρίας, από την 5η και την 10η λεγεώνα. Η πόλη έγινε πρωτεύουσα της ρωμαϊκής επαρχίας της Λουσιτανίας. Το αμφιθέατρο ολοκληρώθηκε το 8 π.Χ. Προορίζοταν για να φιλοξενεί μάχες μονομάχων και μάχες ανάμεσα σε άνθρωπο και ζώο.

Το αμφιθέατρο είναι τμήμα του αρχαιολογικού συγκροτήματος της Μέριδα, ενός από τους μεγαλύτερους αρχαιολογικούς χώρους στην Ισπανία. Ο χώρος ανακηρύχθηκε μνημείο παγκόσμιας κληρονομιάς από την UNESCO το 1993. 

Το αμφιθέατρο έχει ελλειπτικό σχήμα και ο μεγάλος του άξονας είναι 126 μέτρα και ο μικρός 102 μέτρα, με την αρένα να έχει αντιστοίχως διαστάσεις 64 επί 41 μέτρα. Η αρένα, σκεπασμένη με άμμο, στο κέντρο είχε μια fossa bestiaria, σκεπασμένη με ξύλο και άμμο. Εκεί φυλάσσονταν τα ζώα πριν απελεθευρωθούν στην αρένα.

Διαθέτει τρία επίπεδα καθισμάτων. Τα καθίσματα έχουν χωρητικότητα περίπου 15.000 θεατών και είχαν υποστηρικτικές σκάλες και διαδρόμους που ένωναν τα διάφορα τμήματα εσωτερικά. Το κάτω επίπεδο διέθετε μια σειρά για την τοπική ελίτ και 10 άλλες σειρές για το κοινό. Υπάρχουν επίσης άλλες δύο κερκίδες στις δύο πλευρές του μικρού άξονα, μία πάνω από την κύρια είσοδο και άλλη στο μπροστινό. Κάτω από αυτές βρισκόταν η αναμνηστική επιγραφή από την οποία χρονολογήθηκε η κατασκευή του αμφιθεάτρου.

## Βιβλιογραφία

* 
* Bruno Cardeñosa (2007) - *Historia de Iberia Vieja - Nº 29 - La Armada Invencible*. Editorial: Améria Iberica. ISSN 1699-7913.

Κατηγορία:Κτίρια και κατασκευές στην Εξτρεμαδούρα
Ερπηστής

Ο ***Ερπηστής*** αποτελεί ένα γένος της οικογένειας των Ερπηστιδών (μαγκούστες). Είναι το τυπικό γένος της οικογένειας. Περιλαμβάνει τα κόλουθα δέκα είδη, με έναν αριθμό υποειδών και ένα εξαφανισμένο υποείδος:

* Βραχύουρη μαγκούστα, *Herpestes brachyurus*
** *H. b. brachyurus*
** *H. b. hosei* 
** *H. b. javanensis*
** *H. b. palawanus*
** *H. b. parvus*
** *H. b. sumatrius*
* Ινδική γκρίζα μαγκούστα, *Herpestes edwardsi*
** *H. e. edwardsi*
** *H. e. ferrugineus*
** *H. e. lanka*
** *H. e. montanus*
** *H. e. nyula*
* Ινδική καστανή μαγκούστα, *Herpestes fuscus*
** *H. f. fuscus*
** *H. f. flavidens*
** *H. f. maccarthiae*
** *H. f. rubidior*
** *H. f. siccatus*
* Αιγυπτιακή μαγκούστα, *Herpestes ichneumon*
** *H. i. ichneumon*
** *H. i. angolensis*
** *H. i. cafra*
** *H. i. centralis*
** *H. i. funestus*
** *H. i. mababiensis*
** *H. i. numidicus*
** *H. i. parvidens*
** *H. i. sabiensis*
** *H. i. sangronizi*
** *H. i. widdringtonii*
* Μικρή Ασιατική μαγκούστα, *Herpestes javanicus*
** *H. j. javanicus*
** *H. j. auropunctatus*
** *H. j. exilis*
** *H. j. orientalis*
** *H. j. pallipes*
** *H. j. palustris* (Μαγκούστα της Βεγγάλης)
** *H. j. peninsulae*
** *H. j. perakensis*
** *H. j. rafflesii*
** *H. j. rubrifrons*
** *H. j. siamensis*
** *H. j. tjerapai*
* Μακρόρινη μαγκούστα *Herpestes naso*
* Μαγκούστα με κολλάρο, *Herpestes semitorquatus*
** *H. semitorquatus semitorquatus*
** *H. s. uniformis*
* Κοκκινωπή μαγκούστα, *Herpestes smithii*
** *H. smithii smithii*
** *H. s. thysanurus*
** *H. s. zeylanius*
* Καβουροφάγα μαγκούστα, *Herpestes urva*
** *H. u. urva*
** *H. u. annamensis*
** *H. u. formosanus*
** *H. u. sinensis*
* Ριγωτή μαγκούστα, *Herpestes vitticollis*
** *H. v. vitticollis*
** *H. v. inornatus*
* † *[[Herpestes lemanensis]]* (†=εξαφανισμένο)

## Παραπομπές


Κατηγορία:Ερπηστίδες
Κατηγορία:Θηλαστικά της νοτιοανατολικής Ασίας
Κατηγορία:Θηλαστικά της νότιας Ασίας
Κατηγορία:Θηλαστικά της Αφρικής
Βραχύουρη μαγκούστα

Η **βραχύουρη μαγκούστα** (*Herpestes brachyurus*) είναι ένα είδος μαγκούστας που ζει στα δάση της βροχής της Νοτιοανατολικής Ασίας.

Έχει χρώμα καφεκόκκινο προς μαύρο, με μαύρα άκρα. Το κεφάλι είναι πιο γκριζωπό, με μια μαύρη κηλίδα στο σαγόνι. Αυτό το είδος έχει συνολικό μήκος 60 έως 65 εκατοστόμετρα (συμπεριλαμβανομένης της ουράς) και βάρος περίπου 1,4 χιλιόγραμμα. Η ουρά είναι σχετικά μικρή, περίπου 25 εκατοστόμετρα.

Η βραχύουρη μαγκούστα απαντά σε πεδινά τροπικά δάση της Μαλαϊκής Χερσονήσου, του Βόρνεο, της Σουμάτρας και τις νήσους των Φιλιππινών Παλαβάν και Μπουσουάνγκα. Συχνάζει στην περιοχή των ποταμών και των άλλων υδάτινων σωμάτων. Ένα από τα υποείδη της συχνά θεωρείται ξεχωριστό είδος, η μαγκούστα του Χόους.

## Παραπμπές


Κατηγορία:Ερπηστίδες
Κατηγορία:Σαρκοφάγα ζώα
Κατηγορία:Πανίδα της Σουμάτρας
Κατηγορία:Θηλαστικά του Βόρνεο
Κατηγορία:Θηλαστικά του Μπρούνεϊ
Κατηγορία:Θηλαστικά της Ινδονησίας
Λούντβιχ Σπορ

Ο **Λούντβιγκ Σπορ** (γερμανικά: *Spohr*, 5 Απριλίου 1784 - 22 Οκτωβρίου 1859) ήταν Γερμανός συνθέτης, βιολιστής, διευθυντής ορχήστρας και ίδρυσε σημαντική σχολή βιολιστών, ενώ πολλά έργα, που συνέθεσε, ήταν μελοδράματα, ορατόρια, ψαλμούς, καντάτες, χορωδίες, συμφωνίες και μελωδίες. Κατά τ' άλλα, ως συνθέτης εκπροσωπούσε τη ρομαντική τάση.

Υπήρξε μαθητής του Εκ, του βιολιστή. Καταρχάς εργάστηκε ως διευθυντής ορχήστρας στο Μπράουνσβαϊγκ, στη Γκότα, στη Βιέννη και, περιστασιακά, στο Λονδίνο και το Παρίσι. Οι συναυλίες που έδωσε ως διευθυντής ορχήστρας αλλά και ως βιολιστής, σε διάφορες πόλεις της Ευρώπης, ήταν εξαιρετικά επιτυχείς.

Συνέθεσε δέκα όπερες. Οι σπουδαιότερες εξ αυτών ήταν το «Φάουστ», το «Γιεσόντα», το «Αλχημιστής», και το «Σταυροφόροι», ενώ επίσης, συνέθεσε 9 συμφωνίες, 34 κουαρτέτα για έγχορδα και 15 κονσέρτα για βιολί. Συνέγραψε επίσης το αξιόλογο έργο «Μέθοδος του Βιολίου σε τρία μέρη».

## Παραπομπές


## Αναφορές
* Brown, Clive. *Louis Spohr: A Critical Biography.* Cambridge University Press. 1984. ISBN 0-521-23990-7.
*
*
*
*Spohr, Ludwig, *Violinschule*, Tobias Haslinger, Vienna, 1832.
* 

## Εξωτερικοί σύνδεσμοι

*The Spohr Society of Great Britain
* The Spohr Society of the United States
* Werke von Louis Spohr im Verlag Dohr Köln
*The Spohr – Museum in Kassel, Germany
*The German Louis Spohr website (links)
*"Spohr" Titles; [Spohr as author](https://archive.org/search.php?query=creator%3A(Spohr)%20AND%20mediatype%3A(Texts)) 
*"Spohr" Titles; Spohr as author 
* "Spohr" titles 
*["Spohr" Titles](http://rex.kb.dk/primo_library/libweb/action/preferences.do?fn=change_lang&vid=KGL&prefLang=en_US&prefBackUrl=http:%2F%2Frex.kb.dk%2Fprimo_library%2Flibweb%2Faction%2Fsearch.do?dscnt=0%26fctN=facet_tlevel%26vl(1UI0)=contains%26vl(61142532UI2)=sub%26scp.scps=scope%3A%28KGL%29%26fctV=online_resource%26vl(1UI2)=contains%26tab=default_tab%26dstmp=1291362150176%26srt=rank%26mode=Advanced%26vl(45742256UI3)=all_items%26vl(48924786UI4)=all_items%26tb=t%26indx=1%26backFromPreferences=true%26vl(freeText0)=%26fn=search%26vid=KGL%26vl(freeText2)=%26vl(45742261UI5)=all_items%26title1=1%26vl(1UI1)=contains%26frbg=%26ct=facet%26dum=true%26Submit=Search%26vl(48924784UI1)=creator%26vl(freeText1)=Spohr%26vl(48924785UI0)=title%26vid=KGL) [1](https://rex.kb.dk/F?func=find-c&ccl_term=(WRD=Spohr%20AND%20WWW=http%20NOT%20WWW=sheetmusicnow%20NOT%20WWW=freehandmusic%20NOT%20WWW=hebeonline)&local_base=mus01&con_lng=ENG)
*"Spohr" Titles 
* "Spohr" Titles 
* 

Κατηγορία:Γερμανοί βιολιστές
Κατηγορία:Γερμανοί συνθέτες κλασικής μουσικής
Κατηγορία:Γερμανοί ελευθεροτέκτονες
Πεσμεργκά

**Πεσμεργκά** (κουρδικά: پێشمەرگە *Pêşmerge*, , κυριολεκτικά: *αυτοί που αντιμετωπίζουν τον θάνατο*) είναι ο όρος που χρησιμοποιείται για τους Κούρδους μαχητές στο ημιαυτόνομο Ιρακινό Κουρδιστάν. Οι δυνάμεις Πεσμεργκά του  Ιρακινού Κουρδιστάν υφίστανται από την εμφάνιση του ιρακινού κουρδικού κινήματος ανεξαρτησίας, στις αρχές της δεκαετίας του 1920, μετά την κατάρρευση της Οθωμανικής και της Γκατζάρ αυτοκρατορίας, που κυβερνούσαν από κοινού την περιοχή.

Πεσμεργκά είναι επίσης η επίσημη ονομασία των ενόπλων δυνάμεων της Περιφερειακής Κυβέρνησης του Κουρδιστάν, στο ημιαυτόνομο Ιρακινό Κουρδιστάν. Οι δυνάμεις Πεσμεργκά περιλαμβάνουν και γυναίκες στις τάξεις τους. Οι Πεσμεργκά, έχει αποδειχθεί ότι είναι ένας αποτελεσματικός στρατός, παρέχοντας ασφάλεια σε όλες τις εθνικότητες. Κατά τη διάρκεια της, υπό αμερικανική ηγεσία, εισβολής στο Ιράκ, οι Πεσμεργκά βοήθησαν τις Ηνωμένες Πολιτείες στην αποστολή τους να συλλάβουν τον Σαντάμ Χουσεΐν. Επίσης, συνέλαβαν τον Χασάν Γκουλ, αγγελιοφόρο του επικεφαλής της Αλ Κάιντα Οσάμα Μπιν Λάντεν, το 2004, η οποία οδήγησε τελικά στην επιχείρηση Λόγχη του Ποσειδώνα, κατά την οποία αμερικανοί πεζοναύτες σκότωσαν τον Μπιν Λάντεν.

## Παραπομπές


## Περαιτέρω διάβασμα
* Chapman, Dennis P., Lieutenant Colonel USA, Security Forces of the Kurdistan Regional Government, Costa Mesa, California: Mazda Publishers, 2011. ISSN 0026-3141 Reviewed by Michael M. Gunter in Middle East Affairs, Vol. 65, No. 3, Summer 2011.

Ιρακινό Κουρδιστάν
Ελληνικό σφενδάμι

Το ***Σφενδάμι heldreichii***, με κοινή ονομασία ** σφενδάμι του Χελδράιχ (Heldreich)**, **Ελληνικό σφενδάμι** και **Βαλκανικό σφενδάμι**, είναι ένα είδος σφένδαμου.

Το συγκεκριμένο είδος φτάνει σε ύψος τα 15 μέτρα και έχει κίτρινα λουλούδια.

## Υποείδη
**Acer heldreichii subsp. heldreichii*
**Acer heldreichii subsp. visianii* K. Malý

## Βιβλιογραφικές Αναφορές


## Εξωτερικοί σύνδεσμοι

*Εικόνα

Κατηγορία:Σφενδαμνοειδή
Κατηγορία:Καλλωπιστικά δέντρα
Κατηγορία:Φυλλοβόλα
Κύπελλο Κύπρου ποδοσφαίρου ανδρών 2014-15

Το **Κύπελλο Κύπρου 2014-15** ήταν η 73η έκδοση του Κυπέλλου Κύπρου. Νικητής ήταν ο ΑΠΟΕΛ για 21η φορά στην ιστορία του.

## Σύστημα διεξαγωγής
Στο κύπελλο Κύπρου 2014-15 συμμετείχαν οι 12 ομάδες του πρωταθλήματος Α΄ κατηγορίας 2014-15 και οι 14 ομάδες του πρωταθλήματος Β΄ κατηγορίας 2014-15.

Διεξήχθη σε 5 γύρους. Στον Α΄ γύρο έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Στους επόμενους 3 γύρους έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

Η κυπελλούχος ομάδα είχε το δικαίωμα συμμετοχής στο ΟΥΕΦΑ Γιουρόπα Λιγκ 2015–16.

## Α΄ γύρος
Στον Α΄ γύρο συμμετείχαν οι 6 από τις 12 ομάδες του πρωταθλήματος Α΄ κατηγορίας 2014-15 και οι 14 ομάδες του πρωταθλήματος Β΄ κατηγορίας 2014-15 (Β1 και Β2 όμιλος). Από τον Α΄ γύρο εξαιρέθηκαν οι ομάδες που συμμετείχαν στον τελικό του Κυπέλλου Κύπρου 2013-14, ΑΠΟΕΛ και Ερμής, οι ομάδες που εξασφάλισαν επίσης συμμετοχή στις διοργανώσεις της ΟΥΕΦΑ την προηγούμενη περίοδο, ΑΕΛ, Απόλλων και Ομόνοια, καθώς και η ομάδα ήθους (fair play) της προηγούμενης περιόδου, ΑΕΚ. Οι 12 ομάδες της Α΄ κατηγορίας που συμμετείχαν στον Α΄ γύρο δεν κληρώνονταν μεταξύ τους.




## Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο και οι 6 ομάδες που είχαν εξαιρεθεί από τον Α΄ γύρο.




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.




## Τελικός
Στον τελικό προκρίθηκαν ο ΑΠΟΕΛ και η ΑΕΛ. Ο τελικός διεξήχθη στις 20 Μαΐου 2015 στο Νέο ΓΣΖ στη Λάρνακα. Νικητής ήταν ο ΑΠΟΕΛ με σκορ 4-2.

## Δείτε επίσης
* Κύπελλο Κύπρου (ποδόσφαιρο ανδρών)
* Α΄ κατηγορία ποδοσφαίρου ανδρών Κύπρου 2014-15

## Παραπομπές


## Πηγές
* 
* 
* 

Κατηγορία:Κύπελλο Κύπρου (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2014-2015